Milton Obote
Apollo Milton Obote (die 28 Decembris 1924 natus in Akokoro; Ioannisburgi die 10 Octobris 2005 mortuus) fuit politicus Ugandae. E familia nobili gentis Lango ortus, alumnus fuit collegii Makerere. Sodalis mox factus est congressus nationalis Ugandensis. Legatus est apud consilium legislativum coloniale ab anno 1957. Libertate nacta, primus minister a die 30 Aprilis 1962 meruit, sed die 15 Aprilis 1966, rebus novis in exercitu motis, se praeses proclamavit. Quod officium retinuit usque in diem 25 Ianuarii 1971. Eo die dum in Singapura apud congressum Consortionis Populorum morabat a milite Idi Amin usurpatore demissus est. Rursus a die 17 Decembris 1980 usque ad 27 Iulii 1985 praeses meruit. In Tanzania, deinde Zambia exsilium petivit.

Bibliographia 
 M. Louise Pirouet, "Obote, (Apolo) Milton (1925–2005)" (2009) in 

Nati 1924
Mortui 2005
Politici Ugandae
Duces civitatum
Alumni Collegii et Universitatis iuxta Makerere